stanford-oval/wikipedia huggingface dataset:
ג'י. איי. ג'ו כוח המחץ

| --- | --- |

כרזת הסרט בישראל
 מבוסס על:  ג'י איי ג'ו: כח המחץ (זיכיון)
 בימוי:  סטפן סומרס 
 הופק בידי:  לורנזו די בונאוונטורה, בוב דוקסי, בראיין גולדנר 
 תסריט:  סטיורט בייטי דייוויד אליוט פול לאבט
 עריכה:  בוב דוקסי 
 שחקנים ראשיים:  צ'נינג טייטום דניס קווייד רייצ'ל ניקולס ריי פארק מרלון ויינס אדוואלה אקינואויה-אגבאג'ה סעיד טגמאוי קרולינה קורקובה כריסטופר אקלסטון ג'וזף גורדון-לוויט סיינה מילר לי ביונג-הון ארנולד ווסלו
 מוזיקה:  אלן סילבסטרי 
 צילום:  מיצ'ל אמונדסן 
 מדינה:  ארצות הברית 
 חברת הפקה:  הסברו, דרימוורקס, di Bonaventura Pictures, Spyglass Media Group, פרמאונט 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  ארצות הברית 7 באוגוסט 2009 ישראל 20 באוגוסט 2009
 משך הקרנה:  118 דק' 
 שפת הסרט:  אנגלית 
 סוגה:  סרט פעולה, סרט מדע בדיוני, סרט נינג'ות 
 תקציב:  175 מיליון דולר
 הכנסות:  302,469,017 $
 הכנסות באתר מוג'ו:   gijoe
 סרט הבא:  ג'י איי ג'ו: סוגרים חשבון 
 www.gijoemovie.com
 דף הסרט ב־IMDb
 
ג'י. איי. ג'ו כוח המחץ (באנגלית: G.I. Joe: Rise of Cobra; ג'י. איי. ג'ו: עליית הקוברה) הוא סרט קולנוע אמריקאי משנת 2009 המבוסס על הזיכיון "ג'י. איי. ג'ו" (אשר כולל חוברות קומיקס, סדרות טלוויזיה מצוירות, צעצועים ומוצרים נלווים אחרים). הסרט בוים על ידי סטיבן סומרס (אנ'), הופק על ידי לורנזו די בונאבנטורה ונכתב על ידי סטיורט בייטי, על בסיס תסריט משנת 1998 מאת ג'ון פול קיי. בעת יציאתו לקולנוע בארצות הברית, הסרט קיבל תגובות מעורבות מצד המבקרים, אך זכה להכנסות גבוהות ביום פתיחתו.
תקציר העלילה

עלילת הסרט מתרחשת עשר שנים בעתיד, ותתמקד במלחמתה של יחידת כח המחץ, יחידת עילית של לוחמי קומנדו מארצות הברית וברית נאט"ו בארגון טרור בינלאומי בשם "קוברה" אשר יעודו הסופי להשתלט על העולם.
הסרט מציג את האירועים שקדמו להקמת יחידת "כוח המחץ" והקמת ארגון קוברה. עלילת הסרט תתנהל בין השאר באזור הארקטי, פריז, מוסקבה, וושינגטון די. סי., אוסטרליה וסהרה.
הדמויות הראשיות > כח המחץ

דיוק (צ'נינג טייטום) - סמ"ר קונרד האוזר. מפקד חוליה ושני בהיררכית הארגון.
גנרל נץ (דניס קווייד) - קלייטון אברנאת'י. מפקד היחידה וגנרל.
סקרלט (רייצ'ל ניקולס) - סמלת שאנה מ. או'הארה. משק"ית מודיעין ומומחית באמנויות הלחימה.
עיני נחש (ריי פארק) - מומחה באומניות הלחימה. בעל חרב נינג'ה. לובש מדים שחורים ומסכה על מנת להסתיר את פניו שהושחתו במהלך אחד הקרבות. החבר של סקרלט.
ריפקורד (מרלון ויינס) - וולאס וימס. מפקד אחד הצוותים ביחידה. הוא מאוהב בסקרלט, אף על פי שהיא מתעלמת ממנו, והוא איננו מבין שהיא נמצאת במערכת יחסים עם עיני נחש.
הבי דיוטי (אדוואלה אקינואויה-אגבאג'ה) - למונט מוריס. מומחה בתפעול נשק.
ברייקר (סעיד טגמאוי) - אלווין קיבי. מומחה לציוד תקשורת.
קאבר גירל (קרולינה קורקובה) - קורטני קריגר. האסיסטנטית של גנרל נץ.
הדמויות הראשיות > ארגון קוברה

דסטרו (כריסטופר אקלסטון) - ג'יימס מקולן דסטרו, השני בהיררכית קוברה ואף הוא מכסה את פניו במסכת פלדה כסופה.
מפקד קוברה (ג'וזף גורדון-לוויט) - מנהיג ארגון קוברה, פניו מכוסות תמיד במסכה כחולה מבד, פלסטיק או ברזל. אויבם המושבע של "כח המחץ", הנבל הראשי של הסרט.
הברונית (סיינה מילר) - הברונית היא חוליית הפיקוד הראשונה של מפקד קוברה, ראש תחום המודיעין בארגון והשנייה בהיררכיה הארגונית. לברונית כישורי חבלה, איסוף מודיעין, צליפה, ירי לטווח קרוב ואף הוכשרה כטייסת קרב. נקשרה לדסטרו בקשר רומנטי.
צל ענן (לי ביונג-הון) - תומאס אראשיקייג'. נינג'ה. מתמחה באמנויות הלחימה. אויבו המושבע של עיני נחש.
זארטן (ארנולד ווסלו) - מנהיג חוליית הדרדנוקס. מרגל ומתנקש בכיר.
ג'ימי בקסטר

| --- | --- |
אין תמונה חופשית
 לידה:  30 בנובמבר 1980 (בן 43) פינלאס קאונטי שבפלורידה
 עמדה:  קלעי, סמול פורוורד
 גובה:  1.98 מטר
 מכללה:  דרום פלורידה
 קבוצות כשחקן
 2004 - 2005   2005 - 2006   2006   2006 - 2007   2007 - 2008   2008   2008 - 2009   2009 - 2010:  אוליביירנסה   דיז'ון   פאביה   רג'יו אמיליה   ונטספילס   אוסטנד   בשיקטש   אליצור אשקלון
 הישגים כשחקן
 הופעה אחת במשחק האולסטאר הצרפתי (2006)   זוכה תחרות ההטבעות באולסטאר הלטבי (2008)
 
ג'ימי בקסטר (באנגלית: Jimmy Baxter; נולד ב-30 בנובמבר 1980) הוא כדורסלן אמריקאי ששיחק בעמדות הקלעי והסמול פורוורד בקבוצת עירוני אשקלון מליגת העל הישראלית. גובהו 1.98 מטר. בקסטר הוא קופץ לגובה לשעבר שזכה פעמיים בטורניר של קונפרנס USA.
קריירה

בקסטר נולד בפינלאס קאונטי שבפלורידה. שיחק ארבע שנים באוניברסיטת דרום פלורידה, כשבעונתו השלישית במדיה הוא מציג יכולת שיא של 14.6 נקודות, 5.1 ריבאונדים ו-2.6 אסיסטים. באמצע עונתו הרביעית בדרום פלורידה נטש את תחום הכדורסל ועבר להתחרות בקפיצה לגובה, כשמטרתו העיקרית הייתה להגיע לאולימפיאדת אתונה 2004, אך למרות שתי זכיות בטורניר של קונפרנס USA ושיא אישי של 2.25 מטרים לא זכה להשתתף באולימפיאדה. לאחר הכישלון האישי באתלטיקה, החליט לחזור לכדורסל ושיחק מספר שבועות בליגת ה-WBA. לאחר מכן יצא לאירופה וחתם באוליביירנסה הפורטוגזית, אך שוחרר כבר לאחר שמונה משחקים.
בעונת 2005/2006 הוחתם בדיז'ון הצרפתית, עימה זכה בגביע הצרפתי כשהוא מעמיד ממוצע שיא של נקודות עם 16.5 למשחק. את העונה הבאה העביר באיטליה, תחילה עם פאביה מהסרייה ב' ולאחר מכן ברג'יו אמיליה מהסרייה א'. בעונת 2007/2008 עבר לונטספילס הלטבית, בה דורג במקום החמישי בדירוג הקלעים המובילים של גביע יול"ב עם 19.2 נקודות בממוצע למשחק. בנוסף על כך זכה בתחרות ההטבעות של האולסטאר הלטבי. עם זאת היה שותף לאובדן האליפות (הנדיר) של וונטספילס שהודחה כבר בחצי גמר הפלייאוף הלטבי. את העונה שלאחר מכן החל באוסטנד הבלגית, אך לאחר שקבוצתו פתחה את העונה עם ארבעה הפסדים רצופים, שוחרר מהקבוצה וחתם מיד בבשיקטש הטורקית, בה קלע 16.4 נקודות, הוריד 3.9 ריבאונדים ומסר 2.3 אסיסטים בממוצע למשחק.
באוגוסט 2009 חתם בעירוני אשקלון מליגת העל. ושיחק בה למשך עונה אחת.
חייו האישיים

בינואר 2003 כאשר נסע חזרה מהקמפוס לביתו בסנקט פטרבורג, הבחין בקסטר בשברולט קורסיקה הפוכה בתוך תעלת מים. הוא הצליח לשבור את החלון וחילץ אב ובנו לפני שהרכב התמלא מים. בקסטר זכה להכרה מהמשטרה המקומית וסיפורו אף הגיע לעיתונות כאשר אותה המשפחה הגיעה למשחק של האוניברסיטה. עשרה חודשים לאחר מכן, זכה שוב להכרה כאשר הבריח גבר שחנק מורה ליד מגוריו.
ג'ון קייטר

| --- | --- |

ג'ון קייטר בסרט "ד"ר פייבס עולה שוב"
 לידה:  17 בינואר 1932 הנדון, הממלכה המאוחדת 
 פטירה:  21 במרץ 2009 (בגיל 77) לונדון, הממלכה המאוחדת 
 שם לידה:  John Edward Cater 
 מדינה:  הממלכה המאוחדת 
 תקופת הפעילות:  1958–2008 (כ־50 שנה) 
 מקום לימודים:  האקדמיה המלכותית לאמנות הדרמה (1953) 
 מספר צאצאים:  2 
 פרופיל ב-IMDb
 
ג'ון אדוארד קייטר (באנגלית: John Edward Cater;‏ 17 בינואר 1932 - 21 במרץ 2009) היה שחקן אנגלי.
ביוגרפיה

קייטר נולד בפרוור הנדון שבלונדון.
בטלוויזיה הופיע קייטר בסדרה "Danger Man", בסדרת הדרמה "Z-Cars", ב"הגומלים", בסדרה "הברון", במיני-סדרה "The War Machines" מתוך "דוקטור הו", בסדרת הטלוויזיה לילדים "Follyfoot", בסדרת הדרמה "Softly, Softly", בסדרת ההרפתקאות "Department S", בסדרה הקומית "Up Pompeii!", ב"הצבא של אבא", בסרט הטלוויזיה "עובד המדינה העירום", בסדרה ההיסטורית "אני, קלאודיוס", בסיטקום "Alcock and Gander", בסדרת הדרמה "הדוכסית מרחוב דיוק", בסדרה "היחידה", בסדרות הבלשיות "המפקח מורס" ו"ברז'ראק", בקומדיית המצבים "רגל אחת בקבר", בסדרה "לאבג'וי", בסדרה הקומית "ג'יבס וווסטר", בפרק בסדרה "רציחות במידסומר" ובסדרה "רופאים".
בקולנוע שיחק קייטר בסרטים "ד"ר פייבס" ובסרט ההמשך "ד"ר פייבס עולה שוב" וכן בסרט "Captain Kronos – Vampire Hunter".
ביוגרפיה > חיים אישיים

קייטר היה נשוי לוונדי גיפורד מ-1963 עד למותו ב-2009. לבני הזוג נולדו שני ילדים.
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1966 | דוקטור הו | Doctor Who | פרופ' קרימפטון | במיני-סדרה "The War Machines" |
| 1967 | הגומלים | The Avengers | אוליפנט | בפרק "The Living Dead" |
| 1972 | אלקוק וגנדר | Alcock and Gander | ארנסט |  |
| 1973 |  | Seven of One | הוראס | סדרת טלוויזיה |
| 1976–1977 | הדוכסית מרחוב דיוק | The Duchess of Duke Street | ג'וזף סטאר |  |
| 1975 | עובד המדינה העירום | The Naked Civil Servant | פסיכיאטר |  |
| 1976 |  | Nobody's House | מר ג'ייקובס | סדרת טלוויזיה |
| 1976 | אני, קלאודיוס | I, Claudius | טיבריוס קלאדיוס נרסיסוס |  |
| 1978–1981 | רוזי | Rosie | מרב | סדרה קומית |
| 1980–1984 |  | The Other 'Arf | ג'ורג' ווטס |  |
| 1982 |  | Anyone for Denis? | מוריס פיקרדה |  |
| 1987 |  | The Devil's Disciple | הדוד טיטוס דאדג'ן |  |
| 1989 | האישה בשחור | The Woman in Black | ארנולד פפרל |  |
| 1991 |  | Prisoner of Honor | שר המלחמה |  |
| 1993 |  | Full Stretch | שוער |  |
| 1998 |  | Goodnight Mister Tom | ד"ר ליטל |  |
| 2004 |  | ChuckleVision | מוריס |  |
| 2005 | נערות רעות | Bad Girls | עורך דין |  |
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1966 | אלפי | Alfie | בעלה של סידי | ללא קרדיט |
| 1968 |  | Decline and Fall... of a Birdwatcher | בלקול |  |
| 1970 | שלל | Loot | מידוז |  |
| 1971 | ד"ר פייבס | The Abominable Dr. Phibes | רפ"ק וייברלי |  |
| 1972 | ד"ר פייבס עולה שוב | Dr. Phibes Rises Again | רפ"ק וייברלי |  |
| 1974 |  | Captain Kronos – Vampire Hunter | גרוסט |  |
| 1978 |  | News from Nowhere | ריצ'רד גרוסוונור |  |
| 1980 |  | Rising Damp | ברט |  |
| 1980 | הלורד הקטן | Little Lord Fauntleroy | תומאס |  |
| 1995 |  | Savage Hearts | ברני |  |
| 2002 |  | Fogbound | איש זקן |  |
| 2005 |  | The Trial of the King Killers | מר ביבר |  |
| 2005 | חדר 36 | Room 36 | Bert |  |
| 2006 | נתיחת החייזר | Alien Autopsy | מוריס |  |
הערות שוליים

↑  "John Cater". BFI.
↑  "John Cater". TV.com. CBS Interactive.
↑  "John Cater - Movies and Filmography - AllMovie". AllMovie.
↑  Obituary in The Guardian
| --- | --- |
בקרת זהויות :  NLI: 987007335916105171  BNE: XX4833085  BnF: cb12339057q (data)  GND: 1165608766  ISNI: 0000 0001 1867 6533  LCCN: no2006063055  VIAF: 100231426   WorldCat (עם VIAF): 100231426
ג'ימי בריין

ג'יימס "ג'ימי" בריין (באנגלית: James "Jimmy" Brain;‏ 11 בספטמבר 1900–1971) היה כדורגלן אנגלי.
קריירה

בריין נולד בבריסטול, והחל את הקריירה באופן לא מוצלח בקארדיף סיטי הוולשית, לפני שהפך לשחקן הרכב קבוע במועדון הוולשי טון פנטרה. בריין עבר לשחק בארסנל ב-1923, ובשמונה שנותיו במדי התותחנים הוא הפך לאחר ממבקיעי השערים הטובים ביותר בהיסטוריה של המועדון. בעונתו הראשונה בארסנל הוא שיחק בקבוצת המילואים של המועדון, וכבש את שער הניצחון בהופעת הבכורה שלו נגד טוטנהאם הוטספר ב-25 באוקטובר 1924.
בריין היה חלוץ מצטיין לאורך כל הקריירה שלו, והיה המבקיע המצטיין של ארסנל במשך ארבע עונות רצופות (1924/1925–1928/1929), כולל 39 שערים בעונת 1925/1926, שבה הבקיע ארבע פעמים שלושער. שיא זה הוא שני רק ל-45 השערים של טד דרייק בעונת 1934/1935. בעונת 1926/1927 הוא הבקיע 34 שערים, מתוכם שתי רביעיות נגד שפילד ונסדיי וברנלי. המועדון הצליח להעפיל לגמר גביע ה-FA בעונת 1926/1927 בזכות שעריו של בריין, אך בגמר הפסיד לקארדיף סיטי כתוצאה מטעותו של השוער דן לואיס.
בריין לא שיחק היטב בעונת 1929/1930, והודח מההרכב הראשון לטובת שחקני ההתקפה ג'ק למברט, דייוויד ג'ק ודייב הולידיי, כאשר בסך הכל הוא משתתף בשישה משחקים באותה עונה. בריין החמיץ את ניצחון ארסנל על האדרספילד טאון בגמר גביע ה-FA, כיוון שהמאמן העדיף את למברט. אולם, בעונת 1930/1931 הוא שיחק ב-16 משחקים והבקיע ארבעה שערים, ובסיום העונה זכה המועדון באליפות הראשונה בתולדותיו. הופעתו האחרונה של בריין במדי ארסנל הייתה בניצחון 2 - 0 נגד שפילד ונסדיי ב-21 במרץ 1931.
לקראת סוף דרכו בארסנל הוא כבר היה מבוגר, ואת מקומו כמבקיע השערים המוביל תפסו למברט וג'ק. בספטמבר 1931 הוא עבר לטוטנהאם הוטספר תמורת 2,500 £, והיה לאחד השחקנים הבודדים שעברו באופן ישיר בין שני המועדונים היריבים. בעונותיו בארסנל הוא הבקיע 139 שערים ב-232 משחקים, מספר המציב אותו במקום החמישי בטבלת כובשי השערים של המועדון, והוא גם היה לשחקן הראשון בארסנל שמבקיע למעלה מ-100 שערים. למרות זאת בריין מעולם לא זומן לנבחרת אנגליה, למרות שזומן לאימוני הנבחרת.
בריין היה בשנות ה-30 לחייו כאשר הצטרף לטוטנהאם, והבקיע במדי המועדון 10 שערים ב-47 משחקים. ב-1934 הוא עזב את טוטנהאם, ובשלהי הקריירה שלו שיחק בסוונסי טאון ובבריסטול סיטי. לאחר פרישתו ממשחק פעיל הוא אימן את קינגס לין ואת צ'לטנהאם טאון מ-1939 עד 1948, ולאחר מכן פרש לחלוטין מכדורגל.
לקריאה נוספת

Harris, Jeff & Hogg, Tony (ed.) (1995). Arsenal Who's Who, Independent UK Sports. ISBN 1-899429-03-4
ג'ימי גאריסון

| --- | --- |

ג'ימי גאריסון בהופעה עם ג'ון קולטריין בבלגיה, אוגוסט 1965
 לידה:  3 במרץ 1934 אמריקוס, ג'ורג'יה, ארצות הברית
 פטירה:  7 באפריל 1976 (בגיל 42) ניו יורק סיטי, ניו יורק, ארצות הברית
 שם לידה:  ג'יימס אמורי גאריסון
 מוקד פעילות:  ארצות הברית 
 תקופת הפעילות:  מ-1957 
 עיסוק:  מוזיקאי, בסיסט
 סוגה:  ג'אז
 שפה מועדפת:  אנגלית 
 כלי נגינה:  קונטרבס
 חברת תקליטים:  אימפולס! רקורדס
 שיתופי פעולה בולטים:  ג'ון קולטריין, אלווין ג'ונס, מק'קוי טיינר, אורנט קולמן
 אתר רשמי
 
ג'יימס אמורי "ג'ימי" גאריסון (באנגלית: James Emory "Jimmy" Garrison;‏ 3 במרץ 1934 – 7 באפריל 1976) היה מוזיקאי ג'אז ובסיסט אמריקאי, הידוע כבסיסט ברביעיית ג'ון קולטריין.
חייו

גאריסון נולד באמריקוס, ג'ורג'יה וגדל בפילדלפיה, שם היה לחלק מסצנת הג'אז של שנות ה-50 שכללה בין היתר את הפסנתרן מק'קוי טיינר, החצוצרן לי מורגן והבסיסטים רג'י וורקמן והנרי גריימס. בהמשך ניגן גאריסון עם מוזיקאים שונים כמו קני דורהאם, פילי ג'ו ג'ונס, בני קרטר ולי קוניץ. בשנת 1961 החליף גאריסון את וורקמן והצטרף לרביעייה של הסקסופוניסט ג'ון קולטריין, לצד טיינר והמתופף אלווין ג'ונס.
משנת 1962 עד למותו של קולטריין ב-1967 ניגן גאריסון עם קולטריין באופן כמעט בלעדי, והיה חלק בהקלטת האלבום "A Love Supreme". בהופעות עם קולטריין נהג גאריסון לנגן סולואים ארוכים ללא ליווי, שלעיתים קרובות שימשו כהקדמות שאחריהן הצטרפו שאר הנגנים. בשנת 1963 הוציא גאריסון עם אלווין תקליט משותף, !Illumination, בו הובילו שישיית נגנים שניגנה מוזיקה מקורית פרי עטה.
אחרי מותו של קולטריין הקליט גאריסון בעיקר עם אורנט קולמן ואלמנתו של ג'ון, הפסנתרנית-נבלנית אליס קולטריין. בתקופה זו עסק גאריסון בהוראה, ושימש כאמן ומרצה אורח בבניגטון קולג' ובאוניברסיטת וסליין. גאריסון נפטר מסרטן הריאה ב-7 באפריל 1976. הוא הותיר מאחוריו 3 בנות מנישואים ראשונים, בנוסף לבת ובן מנישואיו השניים לרקדנית והכוראוגרפית רוברטה אסקמילה גאריסון. בנו, מאט גאריסון, הוא בסיסט ג'אז שמנהל את אולם ההופעות ShapeShifter Lab בניו יורק, וניגן עם הרבי הנקוק, ויטני יוסטון, ראווי קולטריין ואחרים.
הערות שוליים

↑  Jimmy Garrison: Biography, AllMusic
| --- | --- |
בקרת זהויות :  NLI: 987007330138005171  PLWABN: 9810564070605606  BIBSYS: 1035040  BNE: XX1546419  BnF: cb138943191 (data)  GND: 134381858  ICCU: MODV290186  ISNI: 0000 0001 1576 719X  LCCN: n82020003  MusicBrainz: 5af83c93-103f-433b-b759-ea3dca37315e  NKC: xx0072953  NTA: 073717258  RERO: 02-A003281104  SUDOC: 080539254  VIAF: 85775382   WorldCat (עם VIAF): 85775382
בראשית (אלבום)

בראשית הוא אלבומה השישי של הזמרת גלי עטרי, שיצא במרץ 1989.
האלבום ממשיך את הקו המוזיקלי של שני אלבומיה הקודמים של עטרי - מוזיקת פופ ואמצע הדרך.
את כל המילים לשירים באלבום כתבה הפזמונאית רחל שפירא, חלקם שירים שהולחנו במיוחד עבור האלבום וחלקם גרסאות כיסוי לשירים ישנים, הן כאלה שכתבה שפירא במקור לאמנים אחרים והן תרגומים שלה ללהיטים לועזיים.
"בראשית" הניב מספר להיטים ובהם: "אמצע שום מקום", "עוף מוזר" אשר הגיע למקום ה-26 בבמצעד הפזמונים השנתי תשמ"ט (1989), "אדבר איתך", "בראשית", "כמו עשב בניסן" ו"מראה מכושפת".
האלבום נמכר בכ-15,000 עותקים ועטרי שוב יצאה למופע בעקבות הצלחת האלבום.
רשימת רצועות

| בראשית> מס' | בראשית> שם | בראשית> לחן | בראשית> משך | בראשית>  | בראשית>  | בראשית>  | בראשית>  | בראשית>  | בראשית>  |
| --- | --- | --- | --- | --- | --- | --- | --- | --- | --- |
| 1. | בראשית  | דון מקליין | 6:00 |  |  |  |  |  |  |
| 2. | פרח משוגע  | מוני אמריליו | 5:10 |  |  |  |  |  |  |
| 3. | כאילו סוף  | שיקו בוארקי | 3:35 |  |  |  |  |  |  |
| 4. | עוף מוזר  | אילן וירצברג | 4:00 |  |  |  |  |  |  |
| 5. | אדבר איתך  | אלונה טוראל | 3:15 |  |  |  |  |  |  |
| 6. | אמצע שום מקום  | אילן וירצברג | 3:55 |  |  |  |  |  |  |
| 7. | זר יקר  | אילן וירצברג | 3:18 |  |  |  |  |  |  |
| 8. | כמו עשב בניסן  | מישה סגל | 3:50 |  |  |  |  |  |  |
| 9. | מראה מכושפת  | אילן וירצברג | 5:20 |  |  |  |  |  |  |
| 10. | לו ידעת  | נחום היימן | 3:57 |  |  |  |  |  |  |
| משך כולל: | משך כולל: | משך כולל: | 42:20 |  |  |  |  |  |  |
כל המילים: רחל שפירא. בשיר "בראשית": מילים מקוריות של דון מקליין, גרסה עברית: רחל שפירא.
בתקליט: שירים: 1–5 - צד א', שירים: 6–10 - צד ב'.
משתתפים באלבום

עיבודים והפקה מוזיקלית: אילן וירצברג.
מפיק ויועץ אמנותי: סולו יורמן.
משתתפים באלבום > נגנים

תופים: מאיר ישראל.
גיטרה בס: מיקי שביב.
קלידים וגיטרות: אילן וירצברג.
סקסופון: דור בן פורת.
קלידים: עדי דגני.
קולות: גלי עטרי, אילן וירצברג.
משתתפים באלבום > קרדיטים

הוקלט ובושל באולפני "טריטון", 1988.
טכנאי הקלטה: מרק רוטוויל.
מיקס: ג'ון מקסוויט.
עוזר טכנאי: איל דפנה.
חיתוך ועריכה דיגיטלית: טים יאנג, סי.בי.אס. לונדון.
מפיק אחראי: זאב אולמן.
מזכירת הפקה: אסנת משולם.
בראשית (שיר)

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
"בראשית" הוא סינגל שהוקלט על ידי הזמר והמוזיקאי הישראלי עידן רייכל. השיר יצא לאור ב-23 במאי 2018 כסינגל הרביעי מתוך אלבום הסולו השני של רייכל "ואם תבואי אליי", על ידי חברת התקליטים הליקון.
עם יציאתו נכנס השיר אל המקום הראשון במצעד השבועי של מדיה פורסט ואל המקום החמישי במצעד הרשמי של גלגלצ. כמו כן, זכה השיר במקום ה-27 במצעד השנתי של כאן גימל ובמקום ה-30 במצעד השנתי של גלגלצ.
רקע וכתיבה

השיר נכתב, הולחן והופק על ידי עידן רייכל. השיר הוא בסגנון מוזיקת עולם. השיר נכתב במהלך נסיעותיו של רייכל בעולם בהשראת המפגשים שלו עם אנשים מרחבי הודו ואפריקה.
בסמוך לצאתו כסינגל, עלה השיר לרשת הזרמת המדיה ספוטיפיי.
יוסי חרסונסקי ביקר את השיר בחיוב תוך שהעניק לו ארבעה כוכבי זהב מתוך חמישה.
וידאו קליפ

הווידאו קליפ הנלווה לשיר, נוצר על ידי אמנית החול אילנה יהב, והועלה לערוץ היוטיוב של עידן רייכל ב-23 במאי 2018, בסמוך לצאת הסינגל.
נכון לאוגוסט 2024 מונה הצפיות של הקליפ עומד על כ־6.1 מיליון.
מיקומי שיא

|   ‏‏‏  מצעדים שבועיים (2018)> מדינה |   ‏‏‏  מצעדים שבועיים (2018)> מצעד |   ‏‏‏  מצעדים שבועיים (2018)> מיקום שיא |   ‏‏‏  מצעדים שבועיים (2018)>  |
| --- | --- | --- | --- |
|  ישראל | מדיה פורסט ישראל | 1 |  |
|  ישראל | המצעד הרשמי של גלגלצ | 5 |  |
|  ישראל | אקו"ם | 1 |  |
|   ‏‏‏  מצעדים שנתיים (2018)> מדינה |   ‏‏‏  מצעדים שנתיים (2018)> מצעד |   ‏‏‏  מצעדים שנתיים (2018)> מיקום שיא |   ‏‏‏  מצעדים שנתיים (2018)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | כאן גימל | 27 |  |
|  ישראל | גלגלצ | 30 |  |
הערות שוליים

1 2 3  בראשית (עידן רייכל) – פזמונט, באתר pizmonet.co.il
↑  niv the tool, המצעד השבועי של מדיה פורסט, באתר mediaforest-group, 2018, שבוע 22
↑  המצעד השבועי, באתר גלגלצ, ‏19 ביולי 2018
↑  עידן רייכל - בראשית, באתר ‏מאקו‏, 24 במאי 2018
↑  בראשית, נבדק ב-2019-11-17
1 2  עידן רייכל, בראשית, באתר יוסמיוסיק, ‏2018-05-24
1 2 3  Idan Raichel - Beresheet (In the Beginning) עידן רייכל - בראשית, נבדק ב-2019-11-17
↑  הארץ, מהפך: עומר אדם כבר לא בפסגה, באתר הארץ, 4 ביוני 2018
| עידן רייכל |
| --- | --- | --- |
| דיסקוגרפיה | דיסקוגרפיה |  |
| אלבומי סולו | היד החמה • רייכל - פסנתר - שירים • ואם תבואי אליי • The Idan Raichel Symphonic Project (Live In Buenos Aires) |  |
| הפרויקט של עידן רייכל | הפרויקט של עידן רייכל • ממעמקים • The Idan Raichel Project ‏• בין קירות ביתי • הביתה, הלוך חזור • רבע לשש • מגדל של אור |  |
| טורה-רייכל קולקטיב | The Tel Aviv Session ‏• The Paris Session |  |
| בוטן מתוק בקרקס | כל מה שנשאר |  |
| סיבובי הופעות | ממעמקים • בין קירות ביתי • מנגנים בשקט 2011 - המופע האקוסטי • Open Door • רבע לשש • רייכל - פסנתר - שירים |  |
| ערכים קשורים | הליקון • קומבנצ'ה • שחור על לבן • הביתה, הלוך חזור |  |
| עידן רייכל – שירים |
| --- | --- | --- |
| הפרויקט של עידן רייכל | הפרויקט של עידן רייכל |  |
| הפרויקט של עידן רייכל | "בואי" • "אם תלך" • "הנך יפה" • "מדברים בשקט" • "שושנים עצובות" |  |
| ממעמקים | "עלה נישא ברוח" • "שובי אל ביתי" • "יש בי עוד כוח" • "ממעמקים" • "מילים יפות מאלה" • "מכל האהבות" |  |
| בין קירות ביתי | "Todas las Palabras" • "שאריות של החיים" • "מי נהר" • "חלומות של אחרים" • "רוב השעות" • "מינהאר לי משיתי" • "הכל עובר" • "מנעי קולך מבכי" |  |
| הביתה, הלוך חזור | "אמא, אבא וכל השאר" • "הביתה, הלוך חזור" • "מחכה" |  |
| רבע לשש | "יורד הערב" • "עכשיו קרוב" • "בלילה" • "Sabe Deus" • "עד שאין יותר לאן" • "בקרוב" • "אם היית רואה" |  |
| מגדל של אור | "תחזור" • "כל יום מחדש" • "עד שתחזרי אליי" |  |
| סינגלים אחרים | "Petit Roi" • "איזה יום טוב" • "על הספסל שבשכונה" |  |
| סולו | סולו |  |
| היד החמה | "היד החמה" • "מעגלים" • "געגוע" • "בחמש שניות" • "לפני שייגמר" |  |
| רייכל - פסנתר - שירים | "לסלוח ולשכוח" |  |
| ואם תבואי אליי | "גלגל מסתובב" • "אהבה כזו" • "ואם תבואי אליי" • "בראשית" • "למה זה מגיע לנו" • "את לא נשארת לבד" |  |
| סינגלים אחרים | "קוצים" • "בובות" • "שבט אחים ואחיות" • "עכשיו נשארנו שנינו" • "כתוב מלמעלה" • "Lumiére" • "אם רק תסכימי" • "למה ככה עצובה" • "מכל הכוכבים בלילה" • "מתגעגעת אותך" • "ככה מיום ליום" • "להאמין" • "אין לך דאגות" |  |
| השתתפות בסינגלים | "Po co" |  |
ג'ימי ג'ונס

| --- | --- |
 לידה:  1 בינואר 1945  (בן 79) טלולה, לואיזיאנה, ארצות הברית
 עמדה:  רכז
 גובה:  1.93 מטרים
 מספר:  15
 מכללה:  אוניברסיטת המדינה של גרמבלינג
 דראפט:  בחירה מספר 13, 1967 בולטימור בולטס
 קבוצות כשחקן
 1967–1971 1971–1974 1974–1977:  ניו אורלינס בקנירס/ממפיס פרוס יוטה סטארס וושינגטון בולטס
 הישגים כשחקן
 ב-ABA: 6 בחירות למשחק האולסטאר‏ (1968–1971, 1973, 1974) 3 בחירות לחמישיית העונה (1969, 1973, 1974) חבר קבוצת כל הזמנים של ה-ABA
ג'יימס "ג'ימי" ג'ונס (באנגלית: James "Jimmy" Jones; נולד ב-1 בינואר 1945) הוא כדורסלן עבר אמריקאי, אשר שיחק בליגות ה-ABA וה-NBA בין השנים 1967–1977. ב-6 מתוך 7 עונותיו ב-ABA נבחר להשתתף במשחק האולסטאר, ולאורך קריירת ה-ABA רשם ממוצעים כוללים של 19.2 נקודות, 5.1 אסיסטים ו-4.9 ריבאונדים למשחק.
בשנת 1997 נבחר לאחד מ-30 חברי קבוצת כל הזמנים של ה-ABA.
קריירת משחק

ג'ונס נולד וגדל בעיר טלולה שבלואיזיאנה, ובין השנים 1963–1967 למד באוניברסיטת המדינה של גרמבלינג, אשר בצפון לואיזיאנה.
בדראפט ה-NBA‏ 1967 נבחר ג'ונס על ידי בולטימור בולטס בבחירה ה-13, אולם בחר לשחק עבור קבוצת ניו אורלינס באקנירס מליגת ה-ABA. בעונת הרוקי שלו קלע 18.8 נקודות בממוצע למשחק, והוביל את ניו אורלינס, לצדם של דאג מו, רד רובינס ולארי בראון, להשתתפות בגמר ה-ABA. לאורך סדרת הגמר קלע 21.6 נקודות בממוצע למשחק, אך הבאקנירס הפסידו מול פיטסבורג פייפרס בתוצאה 3–4. ב-9 בדצמבר 1968 קלע שיא קריירה של 48 נקודות, בניצחון קבוצתו מול אוקלנד אוקס. את עונת 1968/1969 סיים במקום השני בליגה בממוצע נקודות למשחק (26.6), ובמקום הראשון באחוזי קליעה מהשדה (53.5%), ובסיומה נבחר לחמישיית העונה.
לקראת עונת 1971/1972 עבר לשחק ביוטה סטארס, אלופת ה-ABA בעונה הקודמת. בעונת 1973/1974 סייע לקבוצה להעפיל לגמר הליגה, אולם היא הפסידה בסדרת הגמר מול ניו יורק נטס, בתוצאה 1–4. באותה עונה השתתף במשחק האולסטאר של ה-ABA בפעם השישית בקריירה, ונבחר לחמישיית העונה בפעם השלישית בקריירה.
בקיץ 1974 חתם על חוזה בקבוצת וושינגטון בולטס מליגת ה-NBA. בעונתו הראשונה בקבוצה העפיל עמה לגמר ה-NBA, כמחליפו מהספסל של קווין פורטר. לאורך 3 עונותיו עם הבולטס, שהיו האחרונות בקריירה שלו, קלע ג'ונס 6.4 נקודות בממוצע למשחק בלבד.
הערות שוליים

↑  הסטטיסטיקות של ג'ונס ב-ABA וב-NBA, באתר basketball-reference.com
↑  ג'ימי ג'ונס, באתר remembertheaba.com
↑  רשימת הנבחרים בדראפט 1967, באתר basketball-reference.com
↑  סטטיסטיקות המשחק בין ניו אורלינס לאוקלנד, באתר basketball-reference.com
ג'ימי גומז

ג'ימי גומז (באנגלית: Jimmy Gomez; נולד ב-25 בנובמבר 1974) הוא פוליטיקאי אמריקאי המכהן כחבר בית הנבחרים של ארצות הברית מטעם מחוז הקונגרס ה-34 של מדינת קליפורניה, החל מיולי 2017. כמעט כל המחוז מצוי בתחומי העיר לוס אנג'לס, והוא כולל שכונות במרכז העיר, בצפונה ובמזרחה.
ביוגרפיה

גומז, שנולד וגדל בדרום קליפורניה, הוא ילד לזוג הורים שהיגרו לארצות הברית ממקסיקו בראשית שנות ה-70 של המאה ה-20. לגומז תואר ראשון במדע המדינה מאוניברסיטת קליפורניה בלוס אנג'לס ותואר שני במדיניות ציבורית מבית הספר לממשל ע"ש ג'ון פיצג'רלד קנדי שבאוניברסיטת הרווארד.
הוא היה חבר באספה המדינתית של מדינת קליפורניה — הבית התחתון של בית המחוקקים במדינה — כנציג מחוז הבחירה ה-51. הוא נבחר לראשונה בנובמבר 2012 ונבחר מחדש בבחירות 2014 עם מעל ל-83% מקולות הבוחרים. מחוז האספה ה-51 בקליפורניה כולל את צפון מזרח לוס אנג'לס וכן חלקים ממזרח העיר. כמצליף הרוב באספה המדינתית בשנים 2013–2014. גומז היה חבר בשדולת המחוקקים הלטינים בקליפורניה. בטרם נבחר לבית המחוקקים ב-2012, היה המנהל הפוליטי של אגודת האחים המאוחדים בקליפורניה, שלוחה של "הפדרציה האמריקאית לעובדי המדינה, המחוזות והעיריות".
ב-5 בדצמבר 2016 הודיע גומז על מועמדותו בבחירות המיוחדות לבית הנבחרים של ארצות הברית במחוז הקונגרס ה-34 של קליפורניה. ההודעה באה לאחר עזיבתו הצפויה של נציג המחוז המכהן, חבייר ביסרה, אשר נבחר לתובע הכללי של המדינה. גומז זכה לתמיכותיהם של ראש העיר לוס אנג'לס אריק גרסטי, של מזכירת העבודה לשעבר הילדה סוליס ושל הסנאטורית קמלה האריס. ב-4 באפריל 2017 העפיל גומז למקום הראשון בבחירות המיוחדות. אך מכיוון שלא זכה במרב קולות הבוחרים, הוא התמודד מול עמיתו הדמוקרטי רוברט לי אן, שהגיע למקום השני, בבחירות מיוחדות נוספות בראשית יוני 2017. גומז זכה ב-60% מהקולות.
תקופת כהונתו של גומז החלה ב-6 ביוני 2017, אם כי הושבע לתפקידו ב-11 ביולי אותה השנה. בבחירות 2018 נבחר לתקופת כהונה מלאה. בשלהי 2019 הצביע בעד שני סעיפי ההדחה של דונלד טראמפ. בקונגרס ה-116 של ארצות הברית, שהתכנס בינואר 2019, מכהן גומז כחבר ועדת הדרכים והאמצעים ובוועדת הפיקוח והרפורמה הממשלתית.